Príloha č. 1 súťažných podkladov

**Opis predmetu zákazky**

**Ochranná protichemická maska a kombinovaný filter**

**Časť 2: „Filter k ochrannej maske“**

**Všeobecné vymedzenie predmetu zákazky**

Predmetom zákazky je zabezpečenie dodávky filtrov k ochrannej maske v celkovom počte 54 000 kusov:

* 1. **Kombinovaný filter v triede CBRN – 50 000 ks**
  2. **Filter typu AX – 1 000 ks**
  3. **Filter proti slzotvorným látkam – 3 000 ks**

Súčasťou dodávky je doprava predmetu zákazky do miesta dodania/plnenia, ktorým je :

Ústredný sklad Ministerstva vnútra Slovenskej republiky, Príboj 560, 976 13 Slovenské Ľupča

Jedná sa o ochranný kombinovaný filter v triede CBRN, filter typu AX a filter proti slzotvorným látkam.

**Minimálne požiadavky:**

**Filter k ochrannej maske**

* 1. **Kombinovaný filter v triede CBRN – 50 000 ks**

Filter v spojení s celotvárovou ochrannou maskou spĺňa nasledujúce kritériá:

1. zabezpečuje ochranu dýchacích orgánov jednotlivca proti bojovým otravným látkam – kyanovodíku, chlorkyánu, fosgénu, chlorpikrínu, sarínu, somanu, yperitu a slzným plynom (CN, CS, CR),
2. zabezpečuje záchyt plynov a pár stanovenej skupiny látok v triede „**2**“ podľa EN 14387:2021:

typ A - rozpúšťadlá, organické plyny a pary organických látok s bodom varu nad 65°C (cyklohexan, výpary z farieb, riedidiel, kyselín, lúhov, acetónu, toluénu, alkoholov),

typ B - anorganické plyny a pary (kyanovodík, sírovodík, chlór, fluór, fosgén, bróm, formaldehyd), okrem oxidu uhoľnatého a dusného,

typ E - kyslé plyny a pary (oxid siričitý, chlorovodík, fluorovodík, kyseliny -mravčia, sírová, dusičná),

typ K - amoniak, organické amíny, chlorid amónny, metylamín, etylandiamín, hydrazín,

1. filter je opakovane použiteľný a zabezpečuje záchyt častíc stanovenej skupiny látok v triede „**P3**“ podľa EN 143:2021 - biologické a rádioaktívne pevné a kvapalné aerosóly, prachy, baktérie a vírusy,
2. filter sa dá pripojiť na ochrannú masku pomocou typizovaného závitu Rd 40x1/7“ podľa EN 148-1:2018,
3. má označenie podľa EN 14387:2021, rovnako aj na ochrannom vákuovom balení,
4. výrobca filtrov spĺňa podmienky systému manažérstva kvality EN ISO 9001:2015,
5. priemer filtra je max. 112 mm,
6. výška filtra vrátane závitovej časti je max. 90 mm,
7. hmotnosť je max. 380 g,
8. funkčná spoľahlivosť pri okolitej teplote od -30 ℃ do +60 ℃,
9. farba: čierna,
10. plášť filtra je vyrobený z ľahkej zliatiny alebo plastu,
11. umožňuje ľahkú a rýchlu výmenu filtra v kontaminovanom priestore,
12. teleso filtra je vyrobené zo zdravotne nezávadných a nehorľavých materiálov,
13. vstupné a výstupné otvory filtra sú vybavené uzáverom a zátkou,
14. doba poskytovanej záruky je min. 2 roky,
15. životnosť filtrov v originálnom fóliovom vákuovom obale je min. 10 rokov,
16. filter musí byť likvidovateľný ekologickým spôsobom.
    1. **Filter typu AX – 1 000 ks**
17. zabezpečuje ochranu dýchacích orgánov jednotlivca proti organickým plynom a parám s bodom

varu nižším alebo rovným 65 ℃,

1. filter je opakovane použiteľný a zabezpečuje záchyt častíc stanovenej skupiny látok v triede „**P3**“

podľa EN 143:2021 - biologické a rádioaktívne pevné a kvapalné aerosóly, prach, baktérie a vírusy,

1. filter sa dá pripojiť na ochrannú masku pomocou typizovaného závitu Rd 40x1/7“ podľa

EN 148-1:2018,

1. má označenie podľa EN 14387:2021, rovnako aj na ochrannom vákuovom balení,
2. výrobca filtrov spĺňa podmienky systému manažérstva kvality podľa EN ISO 9001:2015,
3. priemer filtra je max. 112 mm,
4. výška filtra vrátane závitovej časti je max. 90 mm,
5. hmotnosť je max. 380 g,
6. funkčná spoľahlivosť pri okolitej teplote od -30 ℃ do +60 ℃,
7. farba: čierna,
8. plášť filtra je vyrobený z ľahkej zliatiny alebo plastu,
9. umožňuje ľahkú a rýchlu výmenu filtra v kontaminovanom priestore,
10. teleso filtra je vyrobené zo zdravotne nezávadných a nehorľavých materiálov,
11. vstupné a výstupné otvory filtra sú vybavené uzáverom a zátkou,
12. doba poskytovanej záruky je min. 2 roky,
13. životnosť filtrov v originálnom fóliovom vákuovom obale je min. 10 rokov,
14. filter musí byť likvidovateľný ekologickým spôsobom.

**2.3.** **Filter proti slzotvorným látkam – 3 000 ks**

1. zabezpečuje ochranu dýchacích orgánov jednotlivca proti slzotvorným plynom (CS),
2. filter sa dá pripojiť na ochrannú masku pomocou typizovaného závitu Rd 40x1/7“ podľa

EN 148-1:2018,

1. má označenie podľa EN 14387:2021, rovnako aj na ochrannom vákuovom balení,
2. výrobca filtrov spĺňa podmienky systému manažérstva kvality podľa EN ISO 9001-2015,
3. priemer filtra je max. 112 mm,
4. výška filtra vrátane závitovej časti je max. 90 mm,
5. hmotnosť je max. 150 g,
6. funkčná spoľahlivosť pri okolitej teplote od -30 ℃ do +60 ℃,
7. farba: čierna,
8. puzdro filtra je vyrobené z ľahkej zliatiny alebo plastu,
9. umožňuje ľahkú a rýchlu výmenu filtra v kontaminovanom priestore,
10. plášť filtra je vyrobený zo zdravotne nezávadných a nehorľavých materiálov,
11. vstupné a výstupné otvory filtra sú vybavené uzáverom a zátkou,
12. doba poskytovanej záruky je min. 2 roky,
13. životnosť filtrov v originálnom fóliovom vákuovom obale je min. 10 rokov,
14. filter musí byť likvidovateľný ekologickým spôsobom.

**Všeobecné požiadavky**

Predmet zákazky musí byť vybavený certifikátom alebo písomným vyhlásením o zhode výrobku s technickými predpismi, vrátane spôsobu posudzovania zhody podľa § 22 zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov.

Predmet zákazky musí spĺňať podmienky podľa zákona č. 124/2006 Z. z. o bezpečnosti a ochrane zdravia pri práci o zmene a doplnení niektorých zákonov.

V ponuke uchádzača požadujeme predložiť:

* potvrdenie o pôvode predmetu zákazky s uvedením výrobcu a základným technickým opisom vrátane fotografií,
* príslušné certifikáty preukazujúce splnenie vyššie uvedených medzinárodných resp. slovenských technických noriem, alebo čestné vyhlásenie o príslušnej certifikácií vystavené autorizovanou osobou (napr. v oblasti bezpečnosti, STN, EN, ISO a pod.).

Pri dodávke tovaru predložiť dokumentáciu v slovenskom alebo českom jazyku v rozsahu:

* návod na obsluhu, opravy, údržbu,
* technický popis,
* katalóg náhradných dielcov,
* záručné podmienky,

# Ak sa v súťažných podkladoch uvádzajú údaje alebo odkazy na konkrétneho výrobcu, výrobný postup, značku, obchodný názov, technickú normu, patent alebo typ, umožňuje sa uchádzačom predloženie ponuky s ekvivalentným riešením, ktoré svojimi kvalitatívnymi, technickými a funkčnými parametrami napĺňa účel použitia predmetu zákazky tak, ako je uvedené v tejto časti súťažných podkladov.